**William Shakespearen Kesäyön unelma** on vuonna 1999 ensi-iltansa saanut Michael Hoffmanin ohjaama romanttinen komedia. Elokuva perustuu nimensä mukaisesti William Shakespearen näytelmään.

Juoni
-----

Monte Athenan kylässä nuoret rakastavaiset Lysander (Dominic West) ja Hermia (Anna Friel) päättävät paeta metsään, koska ankara isä on määrännyt Hermian menevän naimisiin Demetriuksen (Christian Bale) kanssa. Samaan aikaan Helena (Calista Flockhart) on rakastunut Demetriukseen ja kertoo parin pakosuunnitelmista tälle. Metsässä nuoret siirtyvät keijujen maailmaan jota hallitsevat riitapukarit kuningas Oberon (Rupert Everett) ja kuningatar Titania (Michelle Pfeiffer). Oberon ja hänen palvelijansa Puck (Stanley Tucci) aiheuttavat sekaannusta nuorten välillä taikajuoman avulla. Lisäksi Puck muuttaa sattumalta paikalle osuneen harrastelijanäyttelijän Nick Bottomin (Kevin Kline) aasinpäiseksi ja saa vielä taikajuomalla Titanian rakastumaan häneen. Lopulta Oberon kyllästyy sekaannukseen ja palauttaa kaikki osapuolet oikeiden pariensa luo: Lysander on takaisin yhdessä Hermian kanssa ja Demetrius rakastuu Helenaan. Myös Oberon ja Titania korjaavat välinsä. Lopuksi Bottom ja hänen teatteriryhmänsä pääsevät esittämään näytelmänsä hoviin (jota hallitsee Theseus (David Strathairn) ja hänen vaimonsa Hippolyta (Sophie Marceau) ja huonosti näytelty tragedia Pyramuksen ja Thisben kurjasta kohtalosta muuttuu komediaksi.

Näyttelijät
-----------

|  |  |  |
| --- | --- | --- |
|  Kevin Kline  | … |  Nick Bottom
  |
|  Michelle Pfeiffer  | … |  Titania
  |
|  Rupert Everett  | … |  Oberon
  |
|  Stanley Tucci  | … |  Robin Goodfellow/Puck
  |
|  Calista Flockhart  | … |  Helena
  |
|  Anna Friel  | … |  Hermia
  |
|  Dominic West  | … |  Lysander
  |
|  Christian Bale  | … |  Demetrius
  |
|  David Strathairn  | … |  Theseus
  |
|  Sophie Marceau  | … |  Hippolyta
  |
|  Roger Rees  | … |  Peter Quince
  |
|  Max Wright  | … |  Robin Starveling
  |
|  Gregory Jbara  | … |  Snug
  |
|  Bill Irwin  | … |  Tom Snout
  |
|  Sam Rockwell  | … |  Francis Flute
  |
|  Bernard Hill  | … |  Egeus
  |
|  John Sessions  | … |  Philostrate
  |

Tuotanto
--------

*William Shakespearen Kesäyön unelma* kuvattiin Latiumissa ja Toscanassa sekä Cinecittà-elokuvastudioilla Roomassa, Italiassa. Elokuvan tapahtumat on siirretty Kreikan Ateenasta fiktiiviseen Monte Athenaan, joka sijaitsee Toscanan alueella Italiassa. Kuitenkin kaikki viittaukset Ateenaan on jätetty tekstiin. 

Elokuva hyödyntää Felix Mendelssohnin vuonna 1843 Shakespearen näytelmään säveltämää musiikkia. Lisäksi elokuvassa kuullaan oopperasäveltäjien Giuseppe Verdi, Gaetano Donizetti, Vincenzo Bellini, Gioacchino Rossini ja Pietro Mascagni musiikkia.

Katso myös
----------

* Kesäyön unelma (vuoden 1935 elokuva)
* Luettelo William Shakespearen näytelmien elokuvasovituksista

Lähteet
-------

1. 1 2  A Midsummer Night's Dream Box Office Mojo. Viitattu 16.9.2014. (englanniksi)
2. ↑  A Midsummer Night's Dream (1999) - Filming locations IMDB. Viitattu 16.9.2014. (englanniksi)
3. ↑  William Shakespearen Kesäyön unelma (1999): Soundtracks IMDB. Viitattu 16.9.2014. (englanniksi)

Aiheesta muualla
----------------

* *William Shakespearen Kesäyön unelma* Internet Movie Databasessa. (englanniksi)
* *Midsummer Night's Dream, A (1999)* Elonetissä.